google/wiki40b huggingface dataset:
Pachycolus

Utseende

En liten til middelsstor (9–12 millimeter), bred, blank, brunsvart oldenborre. I motsetning til mange andre Pachydeminae er den ikke påfallende hårete på oversiden, som er fint og spredt punktert. Det er en brem av gule hår langs ytterkanten.

Utbredelse

Arten er utbredt på Madagaskar, der den er funnet over store deler av øya.
Det franske kjøkken

Det franske kjøkken er mat fra Frankrike. Den er utviklet gjennom mange hundre år med sosial og politisk forandring. I middelalderen ble det kjennetegnet av ekstravagante banketter med utførlig utsmykkede og sterkt krydrete matretter som ble laget av kokker som Guillaume Tirel. Under den franske revolusjonen minket bruken av krydder og den ble etterhvert erstattet av urter og mer raffinerte matlagingsmetoder der kokker som François Pierre La Varenne viste vei og som senere ble ytterligerer videreutviklet av kokker i tjeneste hos Napoleon, som for eksempel Marie-Antoine Carême.
Det franske kjøkken ble på 1900-tallet definert av Georges Auguste Escoffier og det ble den moderne versjonen av haute cuisine. Escoffier utelot imidlertid mye av den karakter som man finner i mange av Frankrikes regioner. Gastronomisk turisme og Guide Michelin bidro senere til å opphøye landsbygdens og borgerskapets mat samt innflytelsen fra etniske minoriteter, for eksempel baskisk innflytelse på sørvestfransk mat.
Ingredienser og matretter varierer fra region til region. Det finnes mange kjente lokale retter som er opphøyd til både nasjonal og regional standard. Ost og vin er en viktig del av kosten og disse har også mange regionale og nasjonale innslag med varianter som reguleres i loven om kontroll av geografisk opphav Appellation d'origine contrôlée (AOC).
Fra 2010 er det franske kjøkken oppført på UNESCOs liste over Mesterverker i muntlig og immateriell kulturarv.
Temnocthispa

Utseende

Middelsstore (ca. 9 millimeter), mer eller mindre firkantede, matte, gulbrune bladbiller. Hodet er nokså lite. Pronotum er rundet, kraftig punktert. Antennene består av 8 ledd. Dekkvingene er jevnbrede, firkantede, tvert avkuttet bak, og har 8 punktstriper, stripene er ordnet parvis, og tre opphøyde lengderibber, punktene grove og noe kantete. Dekkvingenes spiss er piggete.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Artenes vertsplanter er ukjente.

Utbredelse

Artene er kjent fra Fransk Guyana, Brasil og Ecuador.
Jomåsknutene

Jomåsknutene er tre åser nord for gården Jomås i Froland kommune. Åstoppene rager henholdsvis 422, 414 og 397 moh. ;de er markant høyere enn landskapet rundt og dette gjør dem godt synlige og lett gjenkjennelige fra havet utenfor Arendal, og de var derfor den viktigste landkjenningen for skip som skulle til byen. Avstanden mellom de to ytterste toppene er rundt 1 140 m. Avstanden fra Jomåsknutene til kystlinja er rundt 25 km.
Jomåsknutene er tegnet inn og omtalt på hollandske sjøkart fra 1568. Fortsatt omtales Jomåsknutene som seilingsmerke i moderne farvannsbeskrivelser for Skagerrak.
Jomåsknutene er fra 2002 regulert til naturreservat etter verneplan for skog. Området har barskog og edellauskog med eik, alm og lind. Verneområdet er 1 158 dekar stort.
Titrering

Titrering er en kjemisk analysemetode der en gradvis tilsetter en reagens (standardløsning) i en prøve til reaksjonen er fullstendig. Slik kan en finne konsentrasjonen av en analytt (prøveløsning).

Eksperimentelt oppsett

Analytten er ofte i en erlenmeyerkolbe eller et begerglass. Titrant blir tilsatt fra en byrette. Når omslagspunktet (endepunktet) er funnet, kan en lese av på byretten hvor mye titrant som er tilsatt. I visse tilfeller kan det være praktisk å ha analytten i byretten. Dette blir kalt omvendt titrering.
Stephanocrates dohertyi

Utseende

En middelsstor til stor (35-52 millimeter), kraftig, vanligvis litt matt grønn gullbasse. Hodet er mørkt bortsett fra det bakre hornet. Hannen har et skovlformet fremspring i pannen, bak dette et kløvet horn, og forleggene (protibiae) har kraftige pigger, ved roten er de kraftig innsnevrede.
Beina er forholdsvis lange og kraftige, pronotum er minst så bredt som dekkvingene, nokså matt, dekkvingene er blankere. Pronotum har gjerne brunlige flekker.

Levevis

Arten lever forholdsvis høyt over havet og larvene trenger nokså kjølige temperaturer (rundt 20° C) for å utvikle seg .

Utbredelse

Arten er utbredt i KenyaTanzania, Rwanda og Kongo.
From Dusk Till Dawn

Handling

De to voldelige brødrene Gecko er på vill flukt gjennom Texas til Mexico med både politi og FBI i hælene. De har utført flere ran og drept folk for fote. Den ene av de to, Richard, er en lystmorder som får kick av å drepe, mens Seth er mer menneskelig – men knallhard dersom dette er nødvendig. I løpet av flukten kaprer de en bobil og familien som bor i den for å komme seg over grensen til Mexico hvor de skal møte en av sine forretningsforbindelser. Etter flere farlige situasjoner klarer de å komme seg over grensa og drar til en beryktet bar i ødemarken kalt "The Titty Twister". I løpet av kvelden viser det seg at baren er veldig mye annerledes enn det noe kunne har forestilt seg. Sammen med den kidnappede familien må de kjempe en kamp på liv og død mot vesener de bare trodde eksisterte i fantasien.
VM i telemarkskjøring 2007

VM i telemarkskjøring 2007 ble arrangert i Thyon-Région i Sveits. I perioden 21. til 24. mars.
Nascioides

Utseende

Middelssttore, avlange, svarte praktbiller, gjerne med metallisk glans og røde tegninger på dekkvingene.

Utbredelse

Slekten er utbredt i Australia (den østlige delen), New Zealand og Ny-Caledonia.
Third Stream

Third Stream (eng. tredje strømning) er navnet på en musikkretning som ble grunnlagt av den USA-amerikanske komponisten Gunther Schuller på begynnelsen av 1950-tallet. Retningen forsøkte å forbinde europeisk samtidsmusikk med de nyeste utviklingene innen jazzen.
Third-Streamer som John Lewis ser seg som musikalske verdensborgere, de vil benytte alle slags tradisjoner som kan gjennombryte de estetiske grensene mellom de forskjellige musikktypene. Det ble skrevet noen eksemplariske verk på stilens grunnlag, men third stream ble ingen suksess.
Enhetsformelen

Enhetsformelen er en trigonometrisk identitet som uttrykker Pytagoras' setning ved hjelp av trigonometriske funksjoner. Sammen med formler for sum av to vinkler er den en av de grunnleggende sammenhengene mellom sinus og cosinus, som alle andre trigonometriske funksjoner kan utledes fra.
Politiloven (Danmark)

Politiloven, fullt navn Lov om politiets virksomhed, er en dansk lov som regulerer politiets arbeid. Loven fastslår blant annet politiets oppgaver samt reglene for politiets inngrep og maktanvendelse.
Politiloven trådte i kraft den 1. august 2004.
Politiets formål og virke er nedfelt i politilovens § 1: «Politiet skal virke for tryghed, sikkerhed, fred og orden i samfundet. Politiet skal fremme dette formål gennem forebyggende, hjælpende og håndhævende virksomhed.»
Peter Wilhelm Lund

Utmerkelser

I 1846 mottok han medaljen Ingenio et arti.
Afferent

Afferent (fra latin, ad, «til» + ferre, «å bære, frakte») viser til noe som leder innover, eller inn til. I anatomisk henvisning brukes det om nerver eller blodårer. Motsatt av efferent, som leder utover eller bort fra.
VM i bandy 1991

Bandy-VM 1991 ble arrangert i Finland mellom 17. og 24. mars. Det var det 17. verdensmesterskapet i bandy. Åtte lag deltok, Ungarn, Canada og Nederland deltok for første gang. Først var det gruppespill, i gruppe A, der de beste lagene spilte, ble de tre første lagene kvalifisert til semifinale og det fjerde laget fikk spille mot vinneren av gruppe B om siste semifinaleplassen. Kampene ble spilt i Borgå og Helsingfors. Sovjetunionen ble verdensmester for fjortende gang ved å beseire Sverige i finalen.
Vindåshølet

Vindåshølet er et sund i Færder kommune. Det går mellom Vindåsen på Tjøme og Saueholmen, og utgjør dermed en del av Vrengen.
1. divisjon bandy for herrer 2008/09

1. divisjon bandy for herrer 2008/09 var det nest øverste nivået i norsk bandy sesongen 2008/09. Serien startet 18. november 2008 og varte til 17. februar 2009. Deretter var det kvalifiseringsspill for opprykk og nedrykk.
Artigas (Uruguay)

Historie

Artigas ble grunnlagt 12. september 1852 med navnet «San Eugenio del Cuareim» av Carlos Catalá. Artigas var opprinnelig en militær festning.
Byen ble hovedstad i provinsen i 1884 og i 1915 navnet ble endret til «Artigas», etter uruguayanske politisk helten José Gervasio Artigas.

Utdanning

Artigas har 15 grunnskoler, fem videregående skoler og en barnehage.

Folkehelse

Byen har en offentlig sykehus (ASSE) og to private sykehus (Gremial Médica Artiguense og NORMEDICA).

Sport

Artigas har to viktige fotballklubber, Wanderers Fútbol Club og San Eugenio Fútbol Club.

Fly

Artigas har en flyplass,  Artigas internasjonale lufthavn.
The Amazing Race 12

The Amazing Race 12 er den tolvte sesongen av den amerikanske realityserien The Amazing Race. Denne sesongen fulgte 11 lag bestående av to personer, med et pre-eksisterende forhold, i et kappløp rundt i verden.
Kjæresteparet Thomas Kyle «TK» Erwin og Rachel Rosales vant denne sesongen av The Amazing Race.

Produksjon

The Amazing Race 12 strakk seg over 48 000 km i løpet av 21 dager, i perioden 8 juli til 29 juli 2007, og er den korteste sesongen siden sesong 8. Denne sesongen besøkte fire kontinenter og ti land, alle på den nordlige halvkule. Fem land ble beøkt for første gang: Irland, Burkina Faso, Litauen, Kroatia og Taiwan. Dette var første gang at et land fra det tidligere Jugoslavia ble besøkt av The Amazing Race. Også, for første gang, var målstreken plassert utenfor det kontinentale USA. 
Denne sesongen introduserte to nye elementer til kappløpet, U-Sving (U-Turn) og Fartsdump (Speed Bump). I et U-Sving, kan et lag tvinge et annet lag til å gjennomføre den siden av Veivalget som de tidligere ikke gjorde. I Fartsdump, må det laget som kom sist i en ikke-elimineringsetappe, gjennomføre en ekstra oppgave mens de andre lagene fortsatte kappløpet. Denne erstattet «merket for eliminering»-straffen som ble brukt i sesong 10 og sesong 11. U-Sving og Fartsdump ble vist to ganger hver i løpet av sesongen.

Casting

Sesongens elleve lag inkluderte gifte lesbiske prester, et kjærestepar som var gothere og et lag med en bestefar og barnebarn. 
Ronald & Christina og Kynt & Vyxsin deltok igjen i The Amazing Race: Unfinished Business, der lag fra sesong 12 til sesong 17 deltok. I tillegg, mens The Amazing Race: Unfinished Business ble sendt, avslørte Christina at hun var forlovet med Azaria Azene, som også deltok i sesong 12. De giftet seg i mars 2011.
Serrognathus (Eurytrachelus) lineatopunctatus

Utseende

En middelsstor til stor (hannen 33-62 millimeter), blankt svart, kraftig bygd hjortebille, hannens kjever gjerne nokså rette, kraftige med en innoverrettet, butt tann nær spissen, forøvrig uten tenner. Kroppen er litt flattrykt, hannens hode er stort for å gi plass til de store kjevene, hunnen har en mer jevnbred kroppsform. Hannenes kjever er ikke sagtakkede (i motsetning til de fleste andre Serrognathus-artene). Hunnen er mindre enn hannen, dekkvingene er lengdestripete.

Levevis

Larvene utvikler seg i råtne trestammer, hunnene legger egg i døde trestammer med hvitråte.

Utbredelse

Arten er utbredt i India, Nepal, Bhutan, Bangladesh, Yunnan og Myanmar.
Nericonia

Utseende

Middelsstore, slanke, brune til svarte trebukker, gjerne med lyse tegninger på dekkvingene. Antennene er tynne og betydelig lengre enn kroppen, det innerste leddet noe forstørret, langt klubbeformet. Hodet er rundet, pronotum sekskantet med en kraftig pigg midt på hver sidekant, mye lengre enn bredt. Dekkvingene er jevnbrede, beina nokså lange med noe fortykkede lår.

Levevis

Som andre trebukker lever larvene av de fleste artene i død ved. De voksne billene er oftest nattaktive.

Utbredelse

Slekten er utbredt i Sørøst-Asia, fra Myanmar i vest til Borneo i øst, med de fleste arten på Filippinene.
Den rettskafnes bok

Den rettskafnes bok eller Jashers bok (Hebraisk: סֵפֶר הַיׇּשׇׁר; uttale: sēfer hajāsjār) er en tapt eller ikke-eksisterende bok som nevnes to steder i det gamle testamentets historiske skrifter. 
Flere tekster fra moderne tid har forsøkt å rekonstruere boken.

Sefer haYashar 1625

Sefer haYashar er en hebraisk tekst, trykket i Venezia 1625. Forordet viser til en versjon som skal ha vært trykket i Napoli 1552, og en har fortelling om at boken kom fra Jerusalems ruiner i år 70, da en romersk offiser bragte den til sikkerhet i Sevilla.  Manuskriptet kom derfra til den jødiske høyskolen i Cordova. Det er ingen andre belegg for tekstens historie enn 1625-forordet. 
Johann Georg Abicht, teologiprofessor ved Martin-Luther-Universität Halle-Wittenberg, oversatte 1625-teksten til latin med tittelen Dissertatio de Libro recti (Leipzig, 1732).
En oversettelse til engelsk forelå i 1840, trykket i New York. Denne ble lest og omtalt av Joseph Smith, og har senere blitt brukt av De siste dagers hellige og er blitt trykket i mange opplag.
Boken gir en meget detaljert beskrivelse av skapelsen, de første mennesker og nasjoner som etter hvert steg frem gjennom historien. Her får man beretningen om Enok og hans lederskap og åndelige kvaliteter, inngående kjennskap til begivenhetene som ledet opp til flommen. Man får dypere kjennskap til Noah og andre kjente og ukjente bibelske personer og deres forhold til Gud og andre mennesker. Beretningen om Noahs sønner og deres etterkommere som etter vannflommen spredte seg over jorden. Historien om Nimrod og Babels tårn er fremstilt med stor detaljrikdom. Beretningen om Abraham og hans kall, hans familie og hans liv i Kanaans land, og om hans forhold til andre personer i hans samtid. Abraham og Saras historie etter at Ismael og Isak ble født, beretningen om patriarkene og om Josef og hans brødre og hvordan den unge Josef kom til Egypt og ble en frelser for hele verden. Detaljrikdommen er stor og i Jashers bok beskriver mange historiske hendelser som ikke finnes i Bibelen. Apostelen Paulus nevner navn på to av magikerne som sto Moses imot i Egypt, Jannes og Jambres. (2. Tim 3:8) Deres navn er ikke nevnt i vår Bibel men finnes i Jashers bok. Boken gir også navnet på Potifars hustru som Zelicah.

Book of Jasher 1751

Book of Jasher («Jashers bok») er et litterært verk fra 1700-tallet som gir seg ut for å være en engelsk oversettelse av den tapte Jashers bok. Den ble utgitt i 1751 av Jacob Ilive, som hevdet at teksten stammet fra munken Alkuin av Tours. Ilive ble i 1756 dømt til tre års fengsel for utgivelsen.
Deutsche Reichspartei

Deutsche Reichspartei (DRP) var et høyreorientert politisk parti i Tyskland. Det ble grunnlagt i 1950 ved en sammenslåing av Deutsche Konservative Partei - Deutsche Rechtspartei (DKP-DRP) med National-Demokratische Partei (NDP), som kun var aktivt i Hessen.
Sentrale personer ved grunnleggelsen inkluderte Alexander Andrae, Dr. Oskar Lutz, Prof. Hans Bernd von Grünberg, Wilhelm Meinberg, Wilhelm Gutmann, Otto Heß, Hans Schikora, Prof. Heinrich Kunstmann og Adolf von Thadden.
Andre kjente medlemmer inkluderte juristen Friedrich Grimm, forfatteren Hans Grimm, den kjente krigshelten og flyveresset Hans-Ulrich Rudel og forleggeren Waldemar Schütz. DRPs viktigste mål var en gjenopprettelse av det tyske rike i sine historiske grenser (fra 1914). Det forsto seg særlig som en samlingsbevegelse for tidligere offiserer og soldater.
Partiet hadde fem medlemmer i det tyske parlamentet. Det gikk inn i NPD i 1964.
Serafino Vannutelli

Bakgrunn

Serafino Vannutelli ble født i Genazzano og var bror av Vincenzo Vannutelli, som også ble kardinal. Han mottok de lavere vielser i 1857, ble ordinert til subdiakon i 1859 og diakon i 1860. 
I Roma tok han doktorgraden i filosofi, teologi og utroque iure, dvs. både kirke- og sivilrett.

Prest

Han ble presteviet i 1860, og ble professor i teologi ved det pavelige seminar. En periode var han ved nuntiaturet i Mexico, for så å vende tilbake til Roma etter Maximilian I av Mexicos fall i 1867. Han ble så sendt til nuntiaturet i Bayern.

Biskop

I 1869 ble han utnevnt til titularerkebiskop av Nikea og bispespeviet 18. juli av kardinal Costantino Patrizi Naro, og sendt som apostolisk delegat til Ecuador, Peru, Nueva Granada, Venezuela, El Salvador, Guatemala, Costa Rica, Honduras og Nicaragua. I 1875 kom han tilbake til Europa og ble nuntius til Belgia; i 1880 ble han nuntius til Østerrike-Ungarn.

Kardinal

Pave Leo XIII kreerte ham til kardinalprest av Santa Sabina ved konsistoriet mars 1887. Han ble prefekt for Kongregasjonen for avlat og relikvier (senere nedlagt; oppgavene er omfordelt) i 1888, camerlengo for kardinalkollegiet 1891, prefekt for Indekskongregasjonen (senere nedlagt; funksjonen avskaffet) og sekretær for Det hellige officium i 1903. I noen meåneder i 1893 var han også erkebiskop av Bologna. Han hadde også en rekke andre verv i Den romerske kurie. Han var også med på konklavet 1903, som valgte Pius X.
I mai 1914 ble han dekanus for kardinalkollegiet og ble kardinalbiskop av Ostia, embeter han hadde til sin død. I kraft av dette dekanembetet ledet han konklavet 1914, som i august valgte Benedikt XV. Denne oppgaven var meget utfordrende for ham, idet han var «almost blind ... stone deaf ... and weakened from nervous prostration». På vei til det pavevalget fra Napoli ble toget utsatt for bombeangrep; flere passasjerer, men ikke  Vannutelli, ble såret.
Han døde i Roma 19. august 1915, og ble gravlagt på Campo Verano.
Hongkou

Hongkou (kinesisk: 虹口区, pinyin: Hóngkǒu Qū) er et av de ti indre bydistrikter i Shanghai i Folkerepublikken Kina.
Hongkou har et areal på 23,48 km² og 792 241 innbyggere (2003). Befolkningstettheten er dermed på 33 741 innbyggere pr. kvadratkilometer.
I denne bydelen ligger Lu Xun-parken og Lu Xun-mausoleet. Under den japanske okkupasjon av Shanghai bodde 20 000 jødiske flyktninger fra tyskkontrollerte deler av Europa i den overfylte Shanghaighettoen i dette området.
Det var på Huangpuelven utenfor Hongkou at det meste av skipstrafikken til og fra Shanghai hadde sine kaier og dokker på 1800-tallet og lenge ut på 1900-tallet. Det var vanlig at vestlige passasjerer ikke steg i land her, men gikk over i mindre båter, sampaner, som tok dem noen få hundre meter opp elven så de kunne ankomme ved The Bund.
Munkehaugen kultursenter

Munkehaugen Kultursenter er et internasjonalt kultursenter i Arendal, med tilhold i en eldre skolebygning på Munkehaugen i Munkegaten.

Historie

Kultursenteret ble opprettet offisielt 24. februar 1989 som en privat stiftelse under navnet Stiftelsen Gamle Byen Skole Internasjonale Kultursenter. Senteret byttet navn til Arendal Internasjonale Kultursenter i 1991. Senteret har som formål å være et kulturmøtested for hele befolkningen i Arendal, og satser blant annet på å fremme kontakten mellom de ulike brukergruppene. Senterets hjerte er Kafe Munken, som serverer rimelig mat og også har en scene for teater, kabareter og konserter.

Bygget

Kultursenteret holder til i en bygning i Munkegaten 4 som kalles Byen gamle skole. Bygningen ble oppført som  Arendals nye almueskole i 1872.
Skolebygningen er tegnet av arkitekt Nestor Georgius (1844 – 1904), født i Christiania og deltok i gjenoppbyggingen av Arendal etter brannen i 1868. I Arendal tegnet han blant annet bedehuset, Thommesengården på Friholmen og Grand Hotell på Langbryggen.
Skolebygningen på Munkehaugen avløste en eldre skolebygning i Blødekjær, og har hatt flere offisielle navn: Arendal almueskole, Arendal folkeskole, Arendal skole. Folkeskolen ble i 1964 flyttet til Stinta. Deretter ble bygningen brukt til realskole og handelsskole. Handelsskolen ble nedlagt i 1985, og bygget ble tilbakeført til Arendal kommune. I 1986 fikk flere organisasjoner i Arendal tilgang til bygget, og i 23. november 1987 vedtok Arendal bystyre en ny kommuneplan hvor huset blir satt av for kulturelle formål.
Klias-halvøya

Klias-halvøya er en halvøy som ligger helt sørvest i den malaysiske staten Sabah på Borneo. Halvøya ligger mellom Kimanisbukta i nord og Bruneibukta i sør, med Sørkinahavet i vest og Crockerfjellene i øst. Den har et samlet areal på rundt 1 800 kvadratkilometer, som administrativt er delt mellom de to distriktene Kuala Penyu og Beaufort. Beaufort, Kuala Penyu, Membakut, Weston og Menumbok er de viktigste byene og landsbyene på halvøya.
Deler av Klias-halvøya har noen av de siste gjenværende mangrovevåtmarkene langs vestkysten av Sabah, og 316 kvadratkilometer har fått vernestatus som nasjonalpark eller skogsreservater. Halvøya er kjent som et av områdene hvor neseapene lever, og det er ett av de områdene på Sabah som har mest nedbør med et årsgjennomsnitt på om lag 3 680 millimeter. Jordbruk, med palmeolje- og gummiplantasjer og frukt-, ris-, sago- og ananasdyrking er de viktigste næringene.
Blomsten

Blomsten er EUs miljømerke, opprettet av Europakommisjonen i 1992.
Merkeordningen er en del av EØS-avtalen. Miljømerking forvalter Blomsten i Norge på oppdrag fra Barne-, likestillings- og inkluderingsdepartementet.
Blomsten fungerer på samme måte som Svanemerket. Produsentene må dokumentere at produktene tilfredsstiller en rekke strenge helse- og miljøkrav.
Jizya

Jizya  (arabisk: ‏جزية‎) er en spesiell skatt som historisk ble pålagt ikke-muslimske personer i områder kontrollert av muslimer.

Størrelse

Jizya har i praksis vært nokså vilkårlig av størrelse, ofte opp til 50% av inntektene ved beskatningstilfelle, men visse herskere fastla et fast beløp per person, men med redusering for fattige, syke og kvinner. 
I moderne tid har islamister benyttet Koranens påbud om jizya for selv å innkreve denne skatt, da demokratifremmende muslimske stater ikke regelmessig krevde den inn i særlig grad, for eksempel i Pakistan, Egypt og Irak. I årene 1942-44 krevde den tyrkiske stat gjennom innføring av varlik vergisi ofte over 100% skatt av ikke-muslimer under trussel om deportering til arbeidsleir, der mange døde. 
Lovteksten Hedaya angir at en ikke-muslim generelt kan beskattes dobbelt så mye som en muslim. I land som tillemper sharia kan jizya inngå i den offisielle lov.

Bruk

Jizya er blitt oppfattet som et vilkår for å få leve under muslimsk styre og utøve annen religion enn islam. Herskere har benyttet det som påtrykk for å påskynde konvertering til islam, ettersom Koranen oppfordrer til ikke å benytte vold for å tvinge kristne og jøder til å konvertere, til forskjell fra «avgudsdyrkere» (Koranen 9:5). Resultatet er med tiden blitt en sterk islamisering av områdene der jizya var blitt tillempet, da mennesker ofte har foretrukket å ikke bli diskriminert pga. sin religion. Uten konvertering var oftest også karrieremulighetene og rettbeskyttelsen i praksis ganske begrenset.
En stor forskjell mellom zakat og jizya er at mens zakat ikke er et lovfestet krav, men derimot leder til en guddommelig straff etter døden, er den som ikke betaler pålagt jizya rettsløs, og kan drepes for at hans ressurser skal kunne realiseres.

Diskusjon

Muslimske lærde har imidlertid i blant satt spørsmålstegn ved tillempningen av jizya. Påbudet finnes i den sist skrevne sure, da Muhammeds rike var i tider med krig, og står i viss konflikt mot tanken om religionsfrihet for kristne og jøder, bokens folk. Noen moderate Korantolkere mener at den sanne form av islam kommer best til uttrykk i de tidligere fredfulle surene fra Mekka, mens islamister mener at de senere lærene om kamp erstatter de tidligere, som en rettelse.
Andre forsvarer jizya med at også andre regenter har krevd tributt av sine undersåtter. En stor forskjell har imidlertid vært at dette normalt ikke ble styrt av religionen men av nasjonalitet og standstilhørighet, når forskjeller har forekommet.